Komisijos reglamentas (EB) Nr. 1526/2000
2000 m. liepos 13 d.
iš dalies pakeičiantis Tarybos reglamento (EB) Nr. 1255/1999 dėl bendro pieno ir pieno produktų rinkos organizavimo II priedą
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo [1] su pakeitimais, padarytais Reglamentu (EB) Nr. 1040/2000 [2], ypač į jo 31 straipsnio 14 dalį,
kadangi:
(1) 1993 m. gruodžio 6 d. Tarybos reglamento (EB) Nr. 3448/93, nustatančio prekybos tvarką, taikomą tam tikroms prekėms, perdirbtoms iš žemės ūkio produktų [3], su paskutiniais pakeitimais, padarytais Reglamentu (EB) Nr. 2491/98 [4], 8 straipsnis nustato, kad, eksportuojant prekes, žemės ūkio produktams, iš kurių šios prekės pagamintos, gali būti suteiktos grąžinamosios išmokos, nustatytos remiantis šių sektorių rinkos bendram organizavimui skirtais reglamentais.
(2) Reglamento (EB) Nr. 1255/1999 31 straipsnis numato grąžinamąsias išmokas tam tikriems to reglamento reglamentuojamiems produktams, jei šie eksportuojami jo II priede išvardytų prekių pavidalu.
(3) Atsižvelgiant į Bendrijos įsipareigojimus pagal Pasaulio prekybos organizacijos (PPO) susitarimą dėl žemės ūkio [5], turimą biudžetą, žemės ūkio produktų kainų tendencijas Bendrijoje ir pasaulio rinkose ir žemės ūkio produktų Sutarties I priede neišvardytų prekių pavidalu eksportą, turėtų būti apribotas eksporto grąžinamųjų išmokų suteikimas žemės ūkio produktams prekių, kurių sudėtyje jie gali būti, pavidalu.
(4) Dėl minėtų priežasčių reikėtų iš dalies pakeisti Reglamento (EB) Nr. 1255/1999 II priede pateiktą prekių sąrašą.
(5) Pieno ir pieno produktų verslo vadybos komitetas nepateikė savo nuomonės per jo pirmininko nustatytą laiką,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1255/1999 II priedas pakeičiamas šio reglamento priedu.
2 straipsnis
Šis reglamentas įsigalioja kitą dieną nuo jo paskelbimo Europos Bendrijų oficialiajame leidinyje.
Jis netaikomas grąžinamųjų išmokų sertifikatams, išduotiems iki įsigaliojant šiam reglamentui.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. liepos 13 d.